तेह्रौं पुष्पलाल स्मृति राष्ट्रिय ब्याडमिन्टन
तीन पटकका बिजेता एपिएफका प्रिन्स दाहाल र ललितपुरकी रसिला महर्जनले लिनिङ १३ औं पुष्पलाल स्मृति राष्ट्रिय र्‍याङ्किङ्ग ब्याडमिन्टन प्रतियोगितामा सोमबार बिजयी सुरुआत गरेका छन् ।
काठमाडौँ — तीन पटकका बिजेता एपिएफका प्रिन्स दाहाल र ललितपुरकी रसिला महर्जनले लिनिङ १३ औं पुष्पलाल स्मृति राष्ट्रिय र्‍याङ्किङ्ग ब्याडमिन्टन प्रतियोगितामा सोमबार बिजयी सुरुआत गरेका छन् ।नेपाल नब्वर एक खेलाडी प्रिन्सले लिगको पहिलो खेलमा नेपाल पुलिसका सुनील जोशीलाई २१–११, २१–११ ले पराजित गरे । नम्बर एक खेलाडी रसिलाले मोरङकी सीमा राजबशीलाई २१–१२, २१–१४ ले हराइन् ।नेपाल ब्याडमिन्टन संघको शीर्ष ८ वरीयताका खेलाडीबीच भएको प्रतिस्पर्धामा पुलिसका जीवन आचार्यले एपीएफका बिजित थापा मगरलाई २१–१४, २१–१३, ललितपुरका प्रफुल महर्जनले पुलिसका दीपक बोहरालाई २१–१३, २१–१५ र एपिएफका देवराज रानाले पुलिसका बिष्णु कटुवाललाई २४–२२, २१–१३ ले पराजित गरे ।महिलातर्फ त्रिभुवन आर्मी क्लबकी अनुमाया राइले सर्लाहीकी निकिता लामालाई २१–१०, २१–१२, आर्मीकी अमिता गिरीले एपिएफकी शोभा गौचनलाई २१–१०, २५–२३ र भोजपुरकी नङ्गशल तामाङ्गले पुलिसकी निता लम्साललाई २१–१५, २१–१८ ले पराजित गरे ।राष्ट्रिय ब्याडमिन्टन संघ नेपालको आयोजनामा भएको प्रतियोगिता चन्द्रागिरिस्थित महांकाल ब्याडमिन्टन क्लबको कभर्डहलमा भएको हो । प्रतियोगिताको चन्द्रागिरि नगरपालिकाका प्रमुख घनश्याम गिरीले उद्घाटन गरे । प्रतियोगितालाई खेल सामाग्री उत्पादक लिनिङले प्रायोजन गरेको छ ।